RSเป็นไทปีนี้ล้างขาดทุนปันผลปีแรก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — อาร์เอสเผย ไตรมาส 2 ล้างขาดทุนสะสม ปีนี้สามารถจ่ายเงินปันผลได้เป็นครั้งแรกหลังหยุดแจกมา 34 ปี 
นายดามพ์ นานา ประธานเจ้าหน้าที่ฝ่ายการเงิน บริษัท อาร์เอส (RS) เปิดเผยว่า ในไตรมาส 2 นี้บริษัทคาดว่าจะสามารถล้างขาดทุนสะสมที่มีอยู่ 88.3 ล้านบาทได้ทั้งหมด และจากผลประกอบการปี 2553 นี้คาดว่าจะสามารถจ่ายเงินปันผลได้เป็นปีแรกหลังหยุดจ่ายมาเป็นระยะเวลา 34 ปี 
ในไตรมาส 2 นี้คาดว่ารายได้จะเติบโต 50% จากไตรมาสแรกที่มีรายได้ 540 ล้านบาท เนื่องจากบริษัทได้รับลิขสิทธิ์ถ่ายทอดฟุตบอลโลก คาดว่าจะมีรายได้จากการถ่ายทอด 500 ล้านบาท มีกำไร 100 ล้านบาท และรายได้จากกิจกรรมต่อเนื่อง 200 ล้านบาท โดย 80% จะรับรู้ในไตรมาส 2 ที่เหลือรับรู้ในไตรมาส 3 
“ปีนี้เราจะมีรายได้ตามเป้าหมาย 2,900 ล้านบาท และมีกำไรสุทธิ 300 ล้านบาท หรือตั้งเป้าหมายเพิ่มอัตรากำไรสุทธิที่ระดับ 11% เทียบกับปีที่ผ่านมาอยู่ที่ระดับ 7% หลังปรับโครงสร้างธุรกิจเน้นธุรกิจมีเดีย ขยายฐานลูกค้าในส่วนดาวน์โหลดเพลงผ่านซูเปอร์เหมา ซึ่งขณะนี้มีฐานลูกค้า 2 ล้านคน คาดว่าปลายปีนี้จะเป็น 3 ล้านคน โดยช่วง 45 เดือนนี้บริษัทมีส่วนแบ่งการตลาดประมาณ 4050%”
สำหรับกรณีศิลปินภายใต้สังกัดของบริษัท เช่น ลีเดีย และบีม ดีทูบี ไม่ต่อสัญญากับบริษัทนั้น อาจจะกระทบในแง่ภาพลักษณ์ของบริษัท แต่ไม่มีผลกระทบต่อรายได้ เพราะทั้งสองคนไม่ได้มีผลงานเพลง